CELEX: 32015D0025
Language: hu
Date: 2015-07-02 00:00:00
Title: Az Európai Központi Bank (EU) 2015/1195 határozata (2015. július 2.) az Európai Központi Bank éves beszámolójáról szóló (EU) 2015/298 határozat módosításáról (EKB/2015/25)

21.7.2015   
            
            
               HU
            
            
               Az Európai Unió Hivatalos Lapja
            
            
               L 193/133
            
         AZ EURÓPAI KÖZPONTI BANK (EU) 2015/1195 HATÁROZATA
   (2015. július 2.)
   az Európai Központi Bank éves beszámolójáról szóló (EU) 2015/298 határozat módosításáról (EKB/2015/25)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 33. cikkére,
   mivel:
   
               (1)
            
            
               A (EU) 2015/774 európai központi banki határozat (EKB/2015/10) (1) létrehozza a közszektor eszközeinek másodlagos piacon történő megvásárlására irányuló programot. Rendelkezni kell az EKB-nak a (EU) 2015/298 európai központi banki határozatban (EKB/2015/57) (2) foglalt, a közszektor eszközeinek másodlagos piacon történő megvásárlására irányuló programból származó jövedelme átmeneti elosztása érdekében.
            
         
               (2)
            
            
               Ezért az (EU) 2015/298 határozatot (EKB/2014/57) ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Módosítás
   A (EU) 2015/298 határozat (EKB/2014/57) 1. cikkének d) pontja helyébe az alábbi szöveg lép:
   
      „d)   »az EKB értékpapírokból származó jövedelme«: értékpapíroknak az alábbiak keretében az EKB által történő megvásárlásából származó nettó jövedelem: i. az értékpapír-piaci program keretében az EKB/2010/5 határozat alapján; ii. a CCBPP3 keretében az EKB/2014/40 határozat alapján; iii. az ASBPP keretében az EKB/2014/45 határozat alapján; és iv. a közszektor eszközeinek másodlagos piacon történő megvásárlására irányuló program keretében a (EU) 2015/774 európai központi banki határozat (3) (EKB/2015/10) alapján.
   
   2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Frankfurt am Mainban, 2015. július 2-án.
      
         
            az EKB elnöke
         
         Mario DRAGHI
      
   
   
      (1)  Az Európai Központi Bank 2015. március 4-i (EU) 2015/774 határozata a közszektor eszközeinek másodlagos piacon történő megvásárlására irányuló programról (EKB/2015/10) (HL L 121., 2015.5.14., 20. o.).
   
      (2)  Az Európai Központi Bank 2014. december 15-i (EU) 2015/298 határozata az Európai Központi Bank jövedelmének átmeneti elosztásáról (EKB/2014/57) (HL L 53., 2015.2.25., 24. o.).